రమణారెడ్డి (నటుడు)

తెలుగు సినిమా హస్యనటుల్లో రమణారెడ్డి (అక్టోబర్ 1, 1921 - నవంబరు 11, 1974) (తిక్కవరపు వెంకటరమణా రెడ్డి) ప్రముఖుడు. సన్నగా పొడుగ్గా ఉండే రమణారెడ్డి అనేక చిత్రాలలో తన హాస్యంతో ఉర్రూతలూగించాడు.

 జననం 
రమణారెడ్డి 1921, అక్టోబర్ 1 న శ్రీ పొట్టి శ్రీరాములు నెల్లూరు జిల్లా, జగదేవిపేటలో జన్మించాడు.

సినిమా విశేషాలు
లవకుశ సినిమాను నిర్మించిన శంకరరెడ్డి ప్రోత్సాహంతో రమణారెడ్డి తొలిసారిగా జానపద చిత్రం మాయపిల్లలో వేషం వేశాడు. ఆ చిత్రానికి రఘపతి వెంకయ్య నాయుడు కుమారుడైన రఘుపతి సూర్య ప్రకాశ్ (ఆర్.ఎస్.ప్రకాశ్‌ ) దర్శకుడు. శంకరరెడ్డి, అతనూ కలిసి ఆ చిత్రం తీశారు. అందులో  వాహిని పిక్చర్స్ వారి సుమంగళి, దేవత చిత్రాలలో నటించిన మద్దెల నగరాజకుమారి (కుమారి )హీరోయిన్‌ గా తొలిసారిగా ద్విపాత్రాభినయం చేసిన తొలినటీమణిగా నటించారు. ఆ జానపద చిత్రంలో రమణారెడ్డిది మంచి హాస్య పాత్రే అయినా, చిత్రం సరిగా ఆడకపోవడంతో అది పదిమంది దృష్టిలో పడలేదు. బంగారుపాప , మిస్సమ్మ చిత్రాలతో రమణారెడ్డి ప్రతిభ ప్రేక్షకులకీ, పరిశ్రమకీ బాగా తెలిసింది. బంగారుపాపలో ముక్కుగొంతుపెట్టి మాట్లాడినట్టు మిస్సమ్మ లో డేవిడ్‌ పాత్రని ఉషారుగా, ఓవర్‌ అనిపించినా పాత్రకి తగ్గట్టు చేసి - హాస్యం ఒలికించాడు. అంతకు ముందు వేషాల వేటలో, అనుభవం కోసం డబ్బింగ్‌ చిత్రాల్లో గాత్రదానం చేశాడు. 'నిజంగా దానమే చేశాను' కొంతమంది డబ్బులు ఎగ్గొట్టారు కూడా, అని చెప్పేవాడు రమణారెడ్డి.

రమణారెడ్డి ‘పలుకు’లో విశేషం ఉంది. అతను ఏ పాత్ర ధరించినా ఆ పాత్ర సగభాగం నెల్లూరుమాండలికంలోనే మాట్లాడుతుంది. చివరికి ‘మాయాబజార్‌’ లోని చిన్నమయ పాత్ర కూడా ఆ భాష నుంచి తప్పించుకోలేదు. ‘నా భాష అది. ఎట్ట తప్పించుకుంటా?’ అనేవాడు ఆయన. కాకపోయినా, దర్శకులుకూడా ‘అతని ట్రెండ్‌లో వుంటేనే అందం. అవసరం అనిపిస్తే కాస్త మార్చవచ్చు’ అనేవాడు.

స్వవిశేషాలు
సినిమాలలో రాక మునుపు రమణారెడ్డి నెల్లూరులో శానిటరీ ఇన్స్‌పెక్టరుగా ఉద్యోగం చేస్తుండేవాడు. అది వదిలి పెట్టి సినిమాల్లో చేరాలని మద్రాసు వచ్చాడు. రమణారెడ్డికి ముందు నుంచి మ్యాజిక్‌ సరదా వుండేది. సినిమా వేషాలు దొరకనప్పుడూ, దొరికిన తర్వాత తీరిక దొరికినప్పుడూ, మ్యాజిక్‌ నేర్చుకున్నారు. చాలా చోట్ల ప్రదర్శనలు ఇచ్చారు. శిష్యుల్ని తయారుచేసేవారు. ‘సేవాసంఘాల సహాయనిధికి’ అంటే, ఆ సంస్థ గుణగణాల్ని పరిశీలించి, ఉచితంగా మ్యాజిక్‌ ప్రదర్శనలుఇచ్చేవారు.

కొన్ని షూటింగుల టైమ్‌లో విరామం దొరికితే, అందరి మధ్య కూచుని చిన్న చిన్న ట్రిక్కులు చేసి, ‘అరెరె!’ అనో, ‘అబ్బా!’ అనో అనిపించేవారు. ఆరుద్ర కూడా చిన్నచిన్న మ్యాజిక్‌లు చేసేవారుగనక, ఈ ఇద్దరూ కలిస్తే ఆ టాపిక్‌ వచ్చేది. కొత్తకొత్త ట్రిక్సూ వచ్చేవి. ఐతే రమణారెడ్డి ఆరోగ్యం అంత బాగుండేది కాదు. సినిమాల్లోకి వచ్చినప్పుడు వున్న బక్క పర్సనాలిటీయే - అలా కంటిన్యూ అయింది. చాలామంది అలా అలా లావెక్కుతారుగాని, రమణారెడ్డి మాత్రం ఒకే పర్సనాలిటీ ‘మెయిన్‌టెయిన్‌’ చేశారు. అలా వుండడమే ఆయనకో వరం. ఆ శరీరం రబ్బరు బొమ్మ తిరిగినట్టు, చేతులూ, కాళ్లూ కావలసిన రీతిలో ఆడించేది. దబ్బున కూలిపోవడం, డభాలున పడిపోవడం రమణారెడ్డికి సాధ్యమైనట్టు తక్కినవాళ్లకి సాధ్యమయ్యేది కాదు. ప్రేక్షకులతో పాటు దర్శక నిర్మాతలందరూ రమణారెడ్డిని కోరుకునేవారు. ‘రేలంగి - రమణారెడ్డి జంట’ చాలా సినిమాల్లో విజయవంతమైన జంట. కె.ఎస్‌ ప్రకాశరావు, తిలక్‌ వంటి దర్శకుల చిత్రాల్లో రమణారెడ్డి వుండితీరాలి.

వ్యక్తిగా రమణారెడ్డి సౌమ్యుడు. తెరమీద ఎంత అల్లరీ, ఆర్భాటం చేసి నవ్వించేవారో బయట అంత సీరియస్‌. ఏవో జోకులువేసినా సైలెంటుగానే ఉండేవి. గట్టిగా మాట వినిపించేది కాదు. మనసుకూడా అంత నెమ్మదైనదే. ఏనాడూ ఎవరి గురించీ చెడుమాట్లాడ్డమో, విమర్శించడమో చేసేవాడు కాదు. తన పనేదో తనది, ఒకరి సంగతి తనకక్కరల్లేదు. అంత నవ్వించినవాడూ తన ఆనారోగ్యాన్ని మాత్రం నవ్వించలేకపోయాడు. అది అతన్ని బాగా ఏడిపించింది. దరిమిలా ఆయన్ని తీసుకువెళ్లిపోయి అభిమానుల్ని ఏడిపించింది. ఆయన 1974 నవంబర్ 11తేదిన మరణించాడు.

హాస్యంతో కూడుకున్న లిటిగెంట్‌ వేషాలూ, తిప్పలుపెట్టే పాత్రలూ చూసినప్పుడల్లా రమణారెడ్డి, అతని కొంగ కాళ్లలాంటి చేతుల విసుర్లూ స్పీడుయాక్షనూ గుర్తుకు వస్తాయి.

 తనమాటల్లో 'రమణారెడ్డి' 
అప్పుడే నా చేత ప్రకాశరావు నారదుడి వేషం వేయించారు. ‘నేను నారదుడేమిటి? ఇవాళ నారదుడంటారు - రేపు హనుమంతుడంటారు’ అని వాదించాను. వినలేదు. విశాలమైన నా వక్షస్థలం, అస్థిపంజరం కనిపించనీయకుండా ఫుల్‌ జుబ్బా తొడిగారు. ‘కృష్ణప్రేమ’లో సూర్యకుమారి ఆడది గనుక జుబ్బా తొడిగారు. నేను మగాణ్ని గనక నాకూ జుబ్బా తొడిగారు. తేడాలు రెండూ వక్షస్థలాలకి సంబంధించినవే!’ అన్నారు రమణారెడ్డి ఓసారి, తను చేసిన పాత్రల గురించి చెబుతూ.

‘ధనసంపాదన కోసం సినిమా వుంది. నా సరదా కోసం, ప్రజల సహాయం కోసం మ్యాజిక్‌’ వుంది' అనేవాడు.

రమణారెడ్డి సినిమాల జబితా

 1950లు 
 దీక్ష (1951)
 ఆడ జన్మ (1951)
 మానవతి (1952)
 పల్లెటూరు (1952)
 పుట్టిల్లు (1953)
 కన్నతల్లి (1953)
 పిచ్చి పుల్లయ్య (1953)
 మంజరి (1953)
 ప్రతిజ్ఞ (1953)
 అంతా మనవాళ్ళే (1954)
 నిరుపేదలు (1954)
 చక్రపాణి (1954)
 సంఘం (1954)
 పరివర్తన (1954)
 బంగారు పాప (1955)
 మిస్సమ్మ (1955)
 బీదల ఆస్తి (1955)
 రోజులు మారాయి (1955)
 ఆడబిడ్డ (1955)
 అంతే కావాలి (1955)
 సంతానం (1955)
 ఏది నిజం (1956)
 సొంత ఊరు (1956)
 ఇలవేల్పు (1956)
 ముద్దుబిడ్డ (1956)
 మేలుకొలుపు (1956)
 పెంకి పెళ్ళాం (1956)
 చరణదాసి (1956)
 భక్త మార్కండేయ (1956)
 భాగ్యరేఖ (1957)
 మాయాబజార్ (1957)
 సువర్ణసుందరి (1957)
 వీర కంకణం (1957)
 వరుడు కావాలి (1957)
 సంకల్పం (1957)
 అక్కా చెల్లెళ్ళు (1957)
 ఎం.ఎల్.ఏ. (1957)
 వద్దంటే పెళ్ళి (1957)
 బొమ్మల పెళ్ళి (1958)
 గంగా గౌరీ సంవాదం (1958)
 శోభ (1958)
 దొంగలున్నారు జాగ్రత్త (1958)
 అత్తా ఒకింటి కోడలే (1958)
 కార్తవరాయని కథ (1958)
 పెళ్ళినాటి ప్రమాణాలు (1958)
 పార్వతీ కళ్యాణం (1958)
 మాంగల్య బలం (1959)
 అప్పుచేసి పప్పుకూడు (1959)
 సతీ సుకన్య (1959)
 పెళ్ళి సందడి (1959)
 జయభేరి (1959)
 ఇల్లరికం (1959)
 కూతురు కాపురం (1959)
 మా ఇంటి మహాలక్ష్మి (1959)
 సిపాయి కూతురు (1959)
 దైవబలం (1959)
 మనోరమ (1959)
 బండ రాముడు (1959)
 ఆలుమగలు (1959)

 1960లు 
 శ్రీ వేంకటేశ్వర మహాత్మ్యం (1960)
 శాంతి నివాసం (1960)
 రేణుకాదేవి మహత్యం (1960)
 నిత్య కళ్యాణం పచ్చ తోరణం (1960)
 సహస్ర శిరచ్ఛేద అపూర్వ చింతామణి (1960)
 ధర్మమే జయం (1960)
 మగవారి మాయలు (1960)
 అన్నపూర్ణ (1960)
 పిల్లలు తెచ్చిన చల్లని రాజ్యం (1960)
 విమల (1960)
 దీపావళి (1960)
 కాడెద్దులు ఎకరం నేల (1960)
 చివరకు మిగిలేది (సినిమా) (1960)
 మా బాబు (1960)
 ఇంటికి దీపం ఇల్లాలే (1961)
 భార్యాభర్తలు (1961)
 సతీ సులోచన (1961 సినిమా) (1961)
 కన్నకొడుకు (1961)
 గుళ్లో పెళ్లి (1961)
 పెళ్ళికాని పిల్లలు (1961)
 తండ్రులు కొడుకులు (1961)
 బికారి రాముడు (1961)
 ఇద్దరు మిత్రులు (1961 సినిమా) (1961)
 పదండి ముందుకు (1962)
 గాలిమేడలు (1962)
 ఆరాధన (1962 సినిమా) (1962)
 పెళ్ళితాంబూలం (1962)
 మంచి మనసులు (1962)
 గుండమ్మ కథ (1962)
 కలిమిలేములు (1962)
 అప్పగింతలు (1962)
 కులగోత్రాలు (1962)
 సిరిసంపదలు (1962)
 నాగార్జున (1962)
 రక్త సంబంధం (1962)
 ఆశాజీవులు (1962)
 చిట్టి తమ్ముడు (1962)
 ఎదురీత (1963)
 పెంపుడు కూతురు (1963)
 లవ కుశ (1963)
 ఈడు జోడు (1963)
 కానిస్టేబుల్ కూతురు (1963)
 అనురాగం (1963)
 అనుబంధాలు (1963)
 మంచి రోజులు వస్తాయి (1963)
 బందిపోటు (1963)
 పునర్జన్మ (1963)
 లక్షాధికారి (1963)
 తిరుపతమ్మ కథ (1963)
 పూజా ఫలం (1964)
 ఆత్మబలం (1964)
 గుడి గంటలు (1964)
 మురళీకృష్ణ (1964)
 కలవారి కోడలు (1964)
 మైరావణ (1964)
 దేశ ద్రోహులు (1964)
 రాముడు భీముడు (1964)
 పీటలమీద పెళ్ళి (1964)

 1960లు కొనసాగింపు జాబితా 
 శ్రీ సత్యనారాయణ మహత్మ్యం (1964)
 దాగుడు మూతలు (1964)
 శభాష్ సూరి (1964)
 మంచి మనిషి (1964)
 నాదీ ఆడజన్మే (1965)
 పాండవ వనవాసం (1965)
 ఉయ్యాల జంపాల (1965)
 దొరికితే దొంగలు (1965)
 మంగమ్మ శపథం (1965)
 చదువుకున్న భార్య (1965)
 సత్య హరిశ్చంద్ర (1965)
 కీలు బొమ్మలు (1965)
 తోడూనీడ (1965)
 అంతస్తులు (1965)
 దేవత (1965)
 మనుషులు మమతలు (1965)
 సి.ఐ.డి (1965)
 ఆట బొమ్మలు (1966)
 ఆత్మగౌరవం (1966)
 శకుంతల (1966)
 నవరాత్రి (1966)
 భీమాంజనేయ యుద్ధం (1966)
 పొట్టి ప్లీడర్ (1966)
 మంగళసూత్రం (1966)
 అగ్గి బరాటా (1966)
 చిలకా గోరింక (1966)
 సంగీత లక్ష్మి (1966)
 గూఢచారి 116 (1966)
 డాక్టర్ ఆనంద్ (1966)
 మోహిని భస్మాసుర (1966)
 రంగుల రాట్నం (1967)
 భక్త ప్రహ్లాద (1967)
 పిన్ని (1967)
 ఇద్దరు మొనగాళ్ళు (1967)
 సతీ సుమతి (1967)
 కంచుకోట (1967)
 గృహలక్ష్మి (1967)
 చదరంగం (1967)
 సత్యమే జయం (1967)
 నిండు మనసులు (1967)
 ఉపాయంలో అపాయం (1967)
 రహస్యం (1967)
 పెద్దక్కయ్య (1967)
 అవే కళ్ళు (1967)
 కాంభోజరాజు కథ (1967)
 సుఖదుఃఖాలు (1968)
 ఉమా చండీ గౌరీ శంకరుల కథ (1968)
 బ్రహ్మచారి (1968)
 భార్య (1968)
 రాము (1968)
 మూగ జీవులు (1968)
 చిన్నారి పాపలు (1968)
 పంతాలు పట్టింపులు (1968)
 నిన్నే పెళ్ళాడుతా (1968)
 నిండు సంసారం (1968)
 అర్ధరాత్రి 
 బాంధవ్యాలు (1968)
 ఆదర్శ కుటుంబం (1969)

 1970లు 
 తల్లా పెళ్ళామా (1970)
 అమ్మకోసం (1970)
 మా మంచి అక్కయ్య (1970)
 కోడలు దిద్దిన కాపురం (1970)
 కిలాడి సింగన్న (1971)
 మనసు మాంగల్యం (1971)
 మూగ ప్రేమ (1971)
 జీవిత చక్రం (1971)
 ఆనంద నిలయం (1971)
 పట్టిందల్లా బంగారం (1971)
 శ్రీమంతుడు(1971)
 భలే పాప(1971)
 ప్రేమనగర్ (1971)
 రామాలయం (1971)
 తాసిల్దారుగారి అమ్మాయి (1971)
 పగబట్టిన పడుచు (1971)
 శ్రీ కృష్ణ సత్య (1971)
 బీదలపాట్లు (1972)
 శాంతి నిలయం (1972)
 శభాష్ పాపన్న (1972)
 శభాష్ బేబి (1972)
 కొడుకు కోడలు (1972)
 బంగారు బాబు (1973)
 స్త్రీ(1973)
 జీవన తరంగాలు (1973)
 జీవితం (1973)
 దేవుడమ్మ (1973)
 పుట్టినిల్లు మెట్టినిల్లు (1973)
 పల్లెటూరి బావ (1973)
 మైనరు బాబు (1973)
 పూలమాల (1973)
 మనువు - మనసు (1973)
 పెద్దలు మారాలి (1974)
 అందరూ దొంగలే (1974)
 తాతమ్మ కల (1974)
 దీక్ష (1974)
 భూమి కోసం (1974)
 ముగ్గురు అమ్మాయిలు (1974)
 సత్యానికి సంకెళ్ళు (1974)
 చీకటి వెలుగులు (1975)

వనరులు 
 తెలుగుపీపుల్లో వచ్చిన వ్యాసం
రమణారెడ్డి పేజీ.

వర్గం:1921 జననాలు
వర్గం:1974 మరణాలు
వర్గం:తెలుగు సినిమా
వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:నెల్లూరు జిల్లా సినిమా నటులు
వర్గం:నెల్లూరు జిల్లా ఇంద్రజాలికులు